| Medaljeoversikt |
| --- |
| Konkurrerte for Norges flagg Norge |
| Skiskyting |
| Skiskyting Junior-VM |
| Bronse | 2021 Obertilliach |  Sprint |
| Bronse | 2020 Lenzerheide |  Stafett, junior |
| Bronse | 2018 Otepää |  Stafett, ungdom |
|  Antall enkeltseire i verdenscupen: 0*Per 21. desember 2021*
Antall totalseire i verdenscupen: 0 |

**Juni Arnekleiv** (født 17. februar 1999) er en norsk skiskytter som representerer Dombås IL. Hun fikk bronse på normaldistanse under NM i skiskyting 2019, og har flere medaljer fra Junior-VM i skiskyting, senest med bronse på sprinten under Junior-VM i skiskyting 2021.

Karriere
--------

### 2015/16

Arnekleiv vant normaldistansen og sprinten under Hovedlandsrennet i skiskyting i mars 2015. Hun deltok i K17-klassen under NM i rulleskiskyting 2015, og kom der på åttendeplass på sprinten og sjetteplass på jaktstarten.

Under Sesongåpningen i skiskyting i Norge 2015 kom hun på tredjeplass på sprinten i klassen K17-19 år. Under Junior-NM i skiskyting 2016 deltok hun i K17-klassen, og kom der på tredjeplass på normaldistanse og sjetteplass i sprint, og hun fikk sølv på stafetten sammen med Nord-Østerdal SSK. Hun deltok i K17-klassen i Norgescupen i skiskyting for junior 2015/16, og kom der på tredjeplass med 345 poeng.

### 2016/17

I august deltok hun i Blinkfestivalen 2016, og kom på fjerdeplass i Lysebotn opp i K18-klassen. Hun kom på tredjeplass i både langrennsfinalen og skiskytingfinalen i sin klasse. Under NM i rulleskiskyting 2016 kom hun på niendeplass på sprinten og andreplass på jaktstarten, bak Sigrid Flo Bødal.

Under Junior-NM i skiskyting 2017 fikk hun sølv på sprinten i K18-klassen, bak Sigrid Bredde Vig. På normaldistansen kom hun på niendeplass. På stafetten kom hun på sjetteplass sammen med Nord-Østerdal lag 1, i klassen D17-18. I tillegg deltok hun i miksstafetten i klassen 17-18 år under NM i skiskyting 2017, som Nord-Østerdal vant. 

Hun vant ett av rennene i Norgescupen i skiskyting for junior 2017, og kom på fjerdeplass totalt, i klassen kvinner 18 år.

### 2017/18

Under Norgesmesterskapet i rulleskiskyting 2017 i september deltok Arnekleiv i KL19-klassen, og fikk der gull på sprinten og bronse på fellesstarten. Hun fikk to gullmedaljer under Junior-NM i skiskyting 2018, der hun vant sprinten i K19-klassen, og hun fikk også gull på kvinnestafetten i 17/19-klassen, sammen med Guri Sandvold og Randi Sollid Nordvang. På fellesstarten kom hun på fjerdeplass. Normaldistansen for juniorer ble arrangert sammen med NM i skiskyting 2018 i mars, og hun kom der på niendeplass i K19-klassen.

Hun ble tatt ut til å representere Norge under Junior-VM i skiskyting 2018 i Otepää i Estland. Der deltok hun i ungdomsklassen, og kom på tiendeplass på normaldistansen, 18.-plass på sprinten og 19.-plass på jaktstarten. På stafetten kom det norske jentelaget på tredjeplass, der Arnekleiv gikk sammen med Marthe Kråkstad Johansen og Sigrid Bredde Vig. Hun vant fire av rennene i Norgescupen i skiskyting for junior 2017/18, og vant K18-19-klassen sammenlagt.

### 2018/19

I september deltok hun i NM i rulleskiskyting 2018, der hun vant sprinten i klassen K20-21. På fellesstarten kom hun på åttendeplass. Hun deltok i Sesongåpningen i skiskyting i Norge 2018, og kom der på 32.-plass på sprinten og 19.-plass på fellesstarten. 

Under Junior-NM i skiskyting 2019 fikk hun sølv på normaldistansen i klassen K20-21, bak Marit Ishol Skogan. Hun fikk bronse på fellesstarten. Den 29. mars fikk hun bronse på normaldistansen under NM i skiskyting 2019, bak Hilde Fenne og Tonje Marie Skjelstadås, og hun kom på åttendeplass på sprinten i NM. 

Hun deltok i Junior-VM i skiskyting 2019 i Slovakia, og kom der på 45.-plass på normaldistanse, 31.-plass på sprint og 34.-plass på jaktstart. Det norske jentelaget kom der på femteplass på stafetten. Hun deltok også i Junior-EM i skiskyting 2019, som ble arrangert på Sjusjøen. Der kom hun på 15.-plass på normaldistanse, 25.-plass på sprint og 31.-plass på jaktstart, og hun deltok i singel miksstafett sammen med Fredrik Arne Grusd, og kom der på niendeplass. 

Hun kom på tredjeplass i klassen 20-21 år under Norgescupen i skiskyting for junior 2018/19, der hun vant ett av rennene. Hun konkurrerte også i IBU-cupen for junior 2018/19, der hun kom på 54.-plass sammenlagt. 

### 2019/20

Hun vant klassen K20/22 under Østlandsmesterskapet i rulleskiskyting 2019, og under NM i rulleskiskyting 2019 kom hun på femteplass på fellesstarten i samme klasse. Hun markerte seg under Blinkfestivalen 2019, der hun vant skiskytingfinalen i klassen 20-21 år.

Under Sesongåpningen i skiskyting i Norge 2019 kom hun på 39.-plass på sprinten og 44.-plass på fellesstarten. Hun deltok i K20/22-klassen under Junior-NM i skiskyting 2020, og kom der på tiendeplass på normaldistansen. Under Junior-NM del 2 i Folldal fikk hun gull på stafetten og sølv på fellesstarten, og hun kom på 15.-plass på sprinten. Hun deltok i NM i miksstafett under NM i skiskyting 2020, der hun gikk sammen med Trygve Bondhus Often og Magnus Horten for Nord-Østerdals andrelag i klassen 17-22 år, og disse fikk bronse i denne klassen.

Arnsteinvik kom på andreplass i Norgescupen i skiskyting for junior 2019/20 (Lerøy cup), i K20/22-klassen, bak Marthe Kråkstad Johansen. Hun vant også et norgescuprenn i seniorklassen, da hun vant fellesstarten på Geilo i november. Hun deltok i IBU-cupen for junior 2019/20, og kom der på 79.-plass med 32 poeng.

### 2020/21

Hun deltok igjen under Blinkfestivalen 2020. Der kom hun på tiendeplass i prologen i supersprinten i skiskyting, i seniorklassen, og hun kom på sjetteplass i finalen. Hun nådde ikke finalen i skyteduellen, men i fellesstarten kom hun på tredjeplass, bak Ingrid Landmark Tandrevold og Marte Olsbu Røiseland. Under NM i rulleskiskyting 2020 på Voss kom hun på ellevteplass på sprinten og 22.-plass på fellesstarten.

Norgescupen i skiskyting 2020/21 startet bra for Arnekleiv, da hun vant sprinten i det første norgescuprennet på Geilo. Hun deltok i Junior-VM i skiskyting 2021, og fikk der bronse på sprinten, bak Amy Baserga og Rebecca Passler.

### 2021/22

Hun kom på 30.-plass i Norgescupen i rulleskiskyting 2021 (Lerøy sommercup). Under Blinkfestivalen 2021 kom hun på sjetteplass på supersprinten. Hun nådde ikke finalen i skydeduellen, og på fellesstarten kom hun på 17.-plass. Hun deltok i NM i rulleskiskyting 2021 på Lillehammer, og kom der på 12.-plass på sprinten.

Sesongåpningen i skiskyting i Norge 2021 ble arrangert på Sjusjøen i november, og Arnekleiv kom der på 16.-plass på sprinten og 38.-plass på fellesstarten.

Referanser
----------

1. ↑   Biathlon.com.ua, biathlon.com.ua person-ID 5706, besøkt 27. mai 2022[Hentet fra Wikidata]
2. ↑  Laagendalsposten.no - *Suksess i mesterdrakt*, besøkt 22. desember 2021.
3. ↑  Norges skiskytterforbund - *NM Rulleskiskyting 2015 Sprint*, besøkt 22. desember 2021.
4. ↑  Norges skiskytterforbund - *NM Rulleskiskyting 2015 Jakt*, besøkt 22. desember 2021.
5. ↑  Norges skiskytterforbund - *Kvinner 17/19 år 6 km sprint*, besøkt 22. desember 2021.
6. ↑  EQ Timing - *Statkraft Junior Cup - K17*, besøkt 22. desember 2021.
7. ↑  Norges skiforbund - *Lysebotn opp Kvinner 7,5 km*, besøkt 22. desember 2021.
8. ↑  Vigga.no - *Arnekleiv på pallen i Sandnes*, besøkt 22. desember 2021.
9. ↑  Fjordabladet.no - *Gull og Gull til Sigrid*, besøkt 22. desember 2021.
10. ↑  Timing - *NM rulleskiskyting, sprint K18*, besøkt 22. desember 2021.
11. ↑  Norges skiskytterforbund - *NM 2017 - normal - sr + jr*, besøkt 22. desember 2021.
12. ↑  Norges skiskytterforbund - *NM Stafett Junior*, besøkt 22. desember 2021.
13. ↑  Norges skiskytterforbund - *NM Normal -Senior, NM Normal - Junior*, besøkt 22. desember 2021.
14. ↑  IBU - *Juni Arnekleiv - 2017/2018*, besøkt 22. desember 2021.
15. ↑  EQ Timing - *Junior Cup - K18-19*
16. ↑  Norges skiskytterforbund - *NM Rulleskiskyting Fellesstart*, besøkt 22. desember 2021.
17. ↑  Norges skiskytterforbund - *Norges Cup 5 Normal (NM for jr.)*, besøkt 22. desember 2021.
18. ↑  GD.no - *Flere gode resultater under ØM i rulleskiskyting*, besøkt 28. desember 2021.
19. ↑  Blinkfestivalen.no - *Blink skiskyting finaler*, besøkt 28. desember 2021.
20. ↑  Norges skiskytterforbund - *NM Mix-stafett Dombås Skiarena*, besøkt 28. desember 2021.
21. ↑  EQ Timing - *Lerøy Cup Junior 2019/2020 - K20/22*
22. ↑  Norges skiskytterforbund - *Lerøy Cup 1 Fellesstart 2019*, besøkt 28. desember 2021.
23. ↑  IBU - *Results & Standings - IBU Junior Cup 2019/2020*, besøkt 28. desember 2021.
24. ↑  Norges skiskytterforbund - *Blink 20 - Skiskyting kvinner fellesstart*, besøkt 28. desember 2021.
25. ↑  Norges skiskytterforbund - *Lerøy Cup 1 Sprint 2020*, besøkt 28. desember 2021.
26. ↑  EQ Timing - *Lerøy Sommercup 2021 - K senior*, besøkt 28. desember 2021.
27. ↑  Norges skiskytterforbund - *Blink 21 - Supersprint kvinner*, besøkt 28. desember 2021.
28. ↑  Norges skiskytterforbund - *Blink 21 - Skiskyting kvinner fellesstart*, besøkt 28. desember 2021.

Eksterne lenker
---------------

* (en) Juni Arnekleiv – IBU Rediger på Wikidata

* (en) Juni Arnekleiv – biathlon.com.ua Rediger på Wikidata

* (en) Juni Arnekleiv – TheSports.org Rediger på Wikidata